钦定古今图书集成/理学汇编/字学典/第107卷 > 王著
## 钦定古今图书集成/理学汇编/字学典/第107卷 > 王著

按《宋史》本传：“王著，字知微，伪蜀明经及第，赴阙授隆
平主簿。善攻书，笔迹甚媚，颇有家法，太宗委以详定
篇韵。尝令中使王仁睿持御札示著，著曰：‘未尽善也’。
太宗临学益勤，又以示著，著对如前。仁睿诘其故，著
曰：‘帝王始攻书，或骤称善，则不复留心矣’。久之，复以
示著，著曰：‘功已至矣，非臣所能及’。”

按《东观馀论》，“太宗购古今书，使王著辨精觕，定为《法
帖》十卷。”